Əbdürrəhman Nafiz Gürman

Əbdürrəhman Nafiz Gürman (; ) — Türk əsgər və siyasətçi. Türkiyə Silahlı Qüvvələrinin 5-ci Qərargahının rəisi idi.

 Hərbi fəaliyyəti 
1903-cü ildə Hərbi məktəbi leytenant rütbəsi ilə bitirdi. Eyni ildə daxil olduğu Hərbi Akademiyanı 1906-cı ildə bitirərək Qərargah komandiri oldu. Müxtəlif bölüylərdə Birlik komandiri, Tabur komandiri və Qərargah komandiri kimi vəzifələri yerinə yetirdi. Afrika Qruplarının Qərargah komandiri olduğu vaxtlarda 8 mart 1919-cu il — 8 oktyabr 1919-cu illər arasında fransız və italyanlar tərəfindən əsir alındı. Əsirlikdən azad olduqdan sonra Əskişəhər Cəbhə Komandirliyi və 1-ci korpusun qərargah rəisi vəzifələrinin ardından 8 fevral 1921-ci ildə Anadoluya döndü. Müxtəlif qərargahlarda və bölüklərdə xidmət etmişdir.

1926-cı ildə general-mayor rütbəsinə yüksəldi. 1930-cu ildə general-leytenant rütbəsinə yüksəldi. 1937-ci ildə Tkarya Manevrlərinə qoşuldu. 1940-cı ildə ordu generalı təyin edildi. General-mayor rütbəsi ilə 6-cı korpusun komandiri, general-leytenant rütbəsi ilə 9-cu korpusun komandiri, 4-cü korpusun komandiri və 2-ci ordu komandir köməkçisi, ordu generalı rütbəsi ilə 2-ci ordu komandiri Ali Hərbi Şuranın üzvü olmuşdur. 8 iyun 1949-cu ildə Baş qərargah rəhbəri vəzifəsinə təyin edildi, lakin daha sonra isə, o dövrdə baş nazir vəzifəsini icra edən Adnan Menderes tərəfindən 1950-ci il iyunun 6-da 15 general və 150 polkovnik ilə dövlət çevrilişinə cəhd iddiası ilə vəzifədən uzaqlaşdırıldı və Ali Hərbi Şuranın üzvü təyin edildi. 6 iyul 1950-ci ildə Ali Hərbi Şuranın üzvlüyündən təqaüdə çıxdı.

 Siyasi fəaliyyəti 
6 yanvar 1961 və 15 oktyabr 1961 tarixləri arasında Qurucu Məclisin sədrinin nümayəndəsi idi. Hal-hazırda Samatya, İstanbulun Fatih Güngörən və İzmirin Bayraqlı qəsəbələrində bir məhəllə və Bodrum Cümhuriyyət Məhəlləsində bir küçə onun adını daşıyır. İstanbuldakı məhəllə xalq arasında daha çox Mərtər adıyla tanınır.

 Həmçinin bax 
 İtaliya-Osmanlı müharibəsi
 Balkan müharibələri
 Birinci Dünya müharibəsi
 Türkiyə İstiqlaliyyət müharibəsi

 İstinadlar 

Kateqoriya:Türkiyə generalları
Kateqoriya:Birinci Dünya müharibəsi iştirakçıları
Kateqoriya:Türkiyə İstiqlaliyyət müharibəsi iştirakçıları
Kateqoriya:Bodrumda doğulanlar
Kateqoriya:İstanbulda vəfat edənlər
Kateqoriya:Türkiyənin hərb tarixi